CELEX: 52021DP0233
Language: hu
Date: 2021-05-18 00:00:00
Title: Az Európai Parlament határozata az Európai Parlament és a Tanács 2013/36/EU irányelvének a vezetői felelősség, az ellenőrzési funkciók, a lényeges szervezeti egységek és az intézmény kockázati profiljára gyakorolt jelentős hatás meghatározására vonatkozó kritériumokat megállapító, valamint az intézmény kockázati profiljára az irányelv 92. cikkének (3) bekezdésében említett munkavállalók vagy munkavállalói kategóriák szakmai tevékenységeinek hatásával összehasonlítható módon ugyanolyan lényeges hatást gyakorló szakmai tevékenységeket végző munkavállalók vagy munkavállalói kategóriák azonosítására vonatkozó kritériumokat megállapító szabályozástechnikai standardok tekintetében történő kiegészítéséről szóló, 2021. március 25-i, felhatalmazáson alapuló bizottsági rendelettel szembeni kifogás mellőzéséről (C(2021)01906 – 2021/2618(DEA))

2022.1.12.   
            
            
               HU
            
            
               Az Európai Unió Hivatalos Lapja
            
            
               C 15/251
            
         
      P9_TA(2021)0233
      Felhatalmazáson alapuló jogi aktussal szembeni kifogás mellőzése: a 2013/36/EU irányelv kiegészítése az intézmény kockázati profiljára jelentős hatást gyakorló tevékenységeket végző munkavállalók azonosítása tekintetében
      Az Európai Parlament határozata az Európai Parlament és a Tanács 2013/36/EU irányelvének a vezetői felelősség, az ellenőrzési funkciók, a lényeges szervezeti egységek és az intézmény kockázati profiljára gyakorolt jelentős hatás meghatározására vonatkozó kritériumokat megállapító, valamint az intézmény kockázati profiljára az irányelv 92. cikkének (3) bekezdésében említett munkavállalók vagy munkavállalói kategóriák szakmai tevékenységeinek hatásával összehasonlítható módon ugyanolyan lényeges hatást gyakorló szakmai tevékenységeket végző munkavállalók vagy munkavállalói kategóriák azonosítására vonatkozó kritériumokat megállapító szabályozástechnikai standardok tekintetében történő kiegészítéséről szóló, 2021. március 25-i, felhatalmazáson alapuló bizottsági rendelettel szembeni kifogás mellőzéséről (C(2021)01906 – 2021/2618(DEA))
      (2022/C 15/39)
      
         Az Európai Parlament,
      
      
                  —
               
               
                  tekintettel a felhatalmazáson alapuló bizottsági rendeletre (C(2021)01906),
               
            
                  —
               
               
                  tekintettel a Bizottság 2021. március 26-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló rendelettel szemben,
               
            
                  —
               
               
                  tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett, 2021. május 10-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről szóló, 2013. június 26-i 2013/36/EU európai parlamenti és tanácsi irányelvre (1) (tőkekövetelmény-irányelv) és különösen annak 94. cikke (2) bekezdésére és 148. cikke (5) bekezdésére,
               
            
                  —
               
               
                  tekintettel az európai felügyeleti hatóság (Európai Bankhatóság) (EBH) által, az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről szóló, 2010. november 24-i 1093/2010/EU európai parlamenti és tanácsi rendelet (2) 10. cikke alapján, 2020. június 18-án benyújtott szabályozástechnikai standardtervezetre,
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Gazdasági és Monetáris Bizottság határozatra irányuló ajánlására,
               
            
                  —
               
               
                  tekintettel arra, hogy az eljárási szabályzata 111. cikke (6) bekezdésének harmadik és negyedik franciabekezdésében említett határidőn belül – amely 2021. május 18-án járt le – nem érkezett kifogás,
               
            
                  A.
               
               
                  mivel a tőkekövetelmény-irányelvvel összhangban az EBH-nak 2019. december 28-ig el kellett készítenie a felhatalmazáson alapuló rendelet tervezetét; mivel az EBH 2020. június 18-án közzétette a tervezetet; mivel a Bizottság a felhatalmazáson alapuló rendelet tervezetében bizonyos szövegezési változtatásokat hajtott végre az EBH által benyújtott tervezethez képest, és az EBH 2020. december 16-án megerősítette, hogy ezek a szövegezési változtatások nem jelentenek változást az EBH felügyelőtanácsa által jóváhagyott tervezet szakpolitikai vagy jogi tartalmában, és ezért nem ellenzik, hogy a Bizottság hivatalos EBH-vélemény kérése nélkül folytassa a tervezet elfogadását, beleértve az említett módosításokat is;
               
            
                  B.
               
               
                  mivel a felhatalmazáson alapuló rendeletet befolyásolták a 2014/65/EU irányelv tájékoztatási követelmények, termékirányítás és pozíciólimitek tekintetében, valamint a 2013/36/EU és az (EU) 2019/878 irányelv befektetési vállalkozásokra való alkalmazása tekintetében, a Covid19-válság utáni helyreállítás elősegítése érdekében történő módosításáról szóló, 2021. február 16-i (EU) 2021/338 európai parlamenti és tanácsi irányelvvel (3) kapcsolatos tárgyalások, amely irányelvet 2021. február 26-án tettek közzé, és amely oly módon vizsgálta felül az EBH felhatalmazását, hogy azok a befektetési vállalkozások, amelyek jelenleg a tőkekövetelmény-irányelv hatálya alá tartoznak, és amelyekre 2021. június 26-ig vonatkozik a befektetési vállalkozások prudenciális felügyeletéről, valamint a 2002/87/EK, a 2009/65/EK, a 2011/61/EU, a 2013/36/EU, a 2014/59/EU és a 2014/65/EU irányelv módosításáról szóló, 2019. november 27-i (EU) 2019/2034 európai parlamenti és tanácsi irányelv (4), ne legyenek kötelesek megfelelni a felhatalmazáson alapuló rendeletnek, mivel e befektetési vállalkozásokra vonatkozóan egy másik, felhatalmazáson alapuló rendeletet fognak elfogadni a befektetési vállalkozásokról szóló irányelv alapján; mivel a felhatalmazáson alapuló rendelet vizsgálati időszaka 2021. június 25-én lejár;
               
            
                  C.
               
               
                  mivel a felhatalmazáson alapuló rendeletnek sürgősen hatályba kell lépnie azon jogi egyértelműség és jogbiztonság biztosítása érdekében, amelyre az illetékes hatóságoknak és a hitelintézeteknek szükségük van ahhoz, hogy a tőkekövetelmény-irányelv 2020. december 28-án hatályba lépett keretrendszere alapján megfelelően azonosítani tudják a lényeges kockázatvállalókat;
               
            
               
                  1.
               
               
                  kijelenti, hogy a felhatalmazáson alapuló rendelettel szemben nem emel kifogást;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 176., 2013.6.27., 338. o.
      
      
         (2)  HL L 331., 2010.12.15., 12. o.
      
      
         (3)  HL L 68., 2021.2.26., 14. o.
      
      
         (4)  HL L 314., 2019.12.5., 64. o.